Nyeste Skilderie af Kiøbenhavn, 1819-11-20
Jndenlandske Efterretninger. Under 9de November d. A. er udfærdiget en allernaadigst Forordning af følgende Jndhold: Vi Frederik den Sjette, af Guds Naade Konge til Danmark, &c. &c., gjøre vitterligt: Efterat Trykkefrihedens Grændser ere ved de af den tydske Forbundsforsamling, i Mødet den 20de September d. A. tagne Beslutninger bleven nærmere bestemte for samtlige til det tydske Forbund hørende Stater, have Vi funden Os anlediget til, ifølge deraf, for nærværende Tid, og saalænge indtil anderledes vorder anordnet, herved at byde og befale saaledes som følger. §. 1. Fra denne Anordnings Bekjendtgjørelse. af, maae i Vore Hertugdommer Holsteen og Lauenborg ingen Bøger som ikke udgjøre i Tryk tyve Ark, ingen Skrifter som udkomme hefteviis eller i Form af Dagblade, og ingen Aviser trykkes og forlegges, med mindre de forinden Trykningen have været indleverede til Censur hos en af de herefter (L. 36) nævnte Authoriteter, og af samme ere biefaldede. §. 2. Bogtrykkere og Forlæggere, som uden foregaaende Censur trykke eller forlegge saadanne Skrifter (§. 1.) skulle, saafremt der ikke ellers er ved Skriftet begaaet nogen Forbrydelse, straffes første Gang med Pengebøder fra 1000 Rbd. indtil 1000 Rbdlr., efter Omstændighederne og Rettens Skjøn, og naar Overtrædelsen anden Gang begaaes, have deres Privilegium forbrudt. Skulde derimod ved saadant Skrift være ifølge vedkommende Rets Afgjørelse begaaet en Forbrydelse, da skal Bogtrykker og Forlegger for første Gang Overtrædelsen begaaes, tildømmes at have deres Privilegium forbrudt, samt desuden efter Omstændighederne tiltales af Fiscalen. § 3. Til at censurere de i Stæderne Altona, Glückstadt, Crempe, Jtzehoe, Segeberg og Oldesloe, samt Hertugdommet Lauenborg hefteviis udkommende Skrifter, og Bøger som ikke udgjøre 20 Ark i Tryk, have Vi udnævnt en Censor i Vor Stad Altona, denne Censor har tillige at besørge Censuren af de i Altona udkommende politiske Tidender, samt Uge- og Dagblade. §. A. Til at censurere de paa alle andre Steder i Vort Hertugdom Holsten hefteviis udkommende Skrifter, og Bøger som ikke udgjøre 20 Ark i Tryk, have Vi udnævnt en Censor i Bo Stad Kiel; hvilken Censer tillige har at censurere de i bemeldte Stad udkommende Uge- og Dagblade, §. S. De under det Kieler Universitets Autoritet udkommende, i et af de døde Sprog forfattede Programmer, Dissertationer og Afhandlinger, skulle forelegges den paa hver Tid værende Rector til Censur. §. 6. De udenfor Altona og Kiel udkommende Uger og Dagblade skulle, førend de maae trykkes, indleveres til Censur og Approbation af den Embedsmand, der forestaaer Politie-Embedet paa Stedet. §. 7. Overalt maae intet Skrift, om det end- og udgjør i Tryk mere end 20 Ark, i Vore Hertugdommer Holsten og Lauenborg trykkes, eller sammesteds, ifald det i Tydskland andetsteds er trykt, sættes i Omløb, med mindre tillige Forleggerens Navn, eller, dersom det er et Tidsskrift eller en Avis, tillige Redaktørens Navn er derpaa aftrykt. Trykte Skrifter, ved hvilke denne Forskrift ikke er iagttaget skulle strax, naar de udkomme, anholdes af Politie-Øvrigheden paa ethvert Sted; og skulle de, som have bragt samme i Omløb, belegges med passende Straf af Bøder eller Fængsel, efter Omstændighederne og Retten Skjøn Hvorefter alle og enhver sig allerunderdanigst have at rette.